గ్రామాల సమీకృత అభివృద్ధి కోసమే గ్రామజ్యోతి కార్యక్రమాన్ని రూపొందిస్తున్నట్లు పంచాయితీరాజ్ శాఖ మంత్రి కే తారక రామారావు పేర్కొన్నారు. గ్రామాల రూపురేఖలు సమూలంగా మార్చే ఈ కార్యక్రమాన్ని పారిశుద్ధ్య పనులతో ప్రారంభించనున్నట్లు స్పష్టంచేశారు. గ్రామజ్యోతి కార్యక్రమంపై ఏర్పాటైన క్యాబినెట్ సబ్‌కమిటీ సచివాలయంలో సోమవారం సమావేశమైంది. దీనికి అధ్యక్షత వహించిన కేటీఆర్ మాట్లాడుతూ.. ప్రజల సంపూర్ణ భాగస్వామ్యంతో గ్రామాల అభివృద్ధికి బాటలు వేసేందుకు గ్రామజ్యోతిని ప్రారంభించనున్నట్లు తెలిపారు. పారిశుద్ధ్య వారోత్సవాలతో గ్రామాల సమీకృత అభివృద్ధికి శ్రీకారం చుడుతున్నట్లు స్పష్టం చేశారు. పారిశుద్ధ్యంతోపాటు తాగునీరు, విద్య, సామాజిక భద్రత, వ్యవసాయం, ఆరోగ్యం, పేదరిక నిర్మూలన, గ్రామీణ మౌలిక వసతుల కల్పన వంటి అంశాలతో గ్రామజ్యోతిని ప్రారంభిస్తున్నట్లు మంత్రి వివరించారు.
క్యాబినెట్ సబ్‌కమిటీ నిర్ణయాలు గ్రామజ్యోతి కార్యక్రమాన్ని విజయవంతం చేసేందుకు సన్నాహక సమావేశాలు నిర్వహించాలని క్యాబినెట్ సబ్‌కమిటీ నిర్ణయించింది. కార్యక్రమాన్ని విజయవంతం చేసేందుకు అధికారులు, ప్రజాప్రతినిధులతోపాటు ప్రజలను పెద్ద ఎత్తున భాగస్వాములను చేయాలని సూచించింది. ప్రాథమికంగా గ్రామజ్యోతి షెడ్యుల్‌పై సమావేశంలో చర్చ జరిగింది. ముఖ్యమంత్రి అనుమతి తర్వాత పూర్తిస్థాయి షెడ్యుల్‌ను విడుదల చేయాలని సబ్‌కమిటీ నిర్ణయించింది. సమావేశంలో డిప్యూటీ సీఎం కడియం శ్రీహరి, మంత్రులు హరీశ్‌రావు, పోచారం శ్రీనివాస్‌రెడ్డి, ఈటల రాజేందర్, మహేందర్‌రెడ్డితోపాటు వివిధ శాఖలకు చెందిన అధికారులు పాల్గొన్నారు.
gramala sameekruta abhivruddhi kosame graamajyoti kaaryakramaanni roopondistunnatlu panchaitiraj saakha mantri kee taaraka ramarao perkonnaru. gramala roopurekhalu samuulamgaa marche ee kaaryakramaanni paarisuddhya panulatho praarambhinchanunnatlu spashtamchaesaaru. graamajyoti kaaryakramampai erpaataina cabinet subcomity sachivaalayamlo somavaram samavesamaindi. deeniki adhyakshata vahinchina ktr maatlaadutuu.. prajala sampuurna bhaagaswaamyamtho gramala abhivruddhiki baatalu vesenduku graamajyotini praarambhinchanunnatlu telipaaru. paarisuddhya vaarotsavaalato gramala sameekruta abhivruddhiki srikaram chudutunnatlu spashtam chesaru. paarisuddhyamtopaatu taguneeru, vidya, saamaajika bhadrata, vyavasaayam, aarogyam, pedarika nirmuulana, graameena moulika vasatula kalpana vanti amsaalatoe graamajyotini praarambhistunnatlu mantri vivarinchaaru.
cabinet subcomity nirnayaalu graamajyoti kaaryakramaanni vijayavantam chesenduku sannahaka samavesalu nirvahinchaalani cabinet subcomity nirnayinchindi. kaaryakramaanni vijayavantam chesenduku adhikaarulu, prajaapratinidhulathopaa prajalanu pedda ettuna bhaagaswaamulanu cheyalani suuchimchimdi. praathamikamgaa graamajyoti shedyulepy samavesamlo charcha jarigindi. mukhyamantri anumati tarvaata puurtisthaayi shedyulenu vidudala cheyalani subcomity nirnayinchindi. samavesamlo deputy cm kadiyam srihari, mantrulu harishiraavu, pochaaram srinivassreddy, eetala rajender, mahendareeredditopaata vividha saakhalaku chendina adhikaarulu paalgonnaaru.